Държавен вестник, бр. 67, 2016 г., стр. 47

БРОЙ  67	
Д Ъ Р Ж А В Е Н  В Е С Т Н И К 	
СТР.  47  
Приложение № 1
към чл. 4, ал. 1, т. 1
ИЗИСКВАНИЯ ЗА РЕЗУЛТАТИТЕ ОТ ОБУЧЕНИЕТО ПО БЪЛГАРСКИ ЕЗИК
И ЛИТЕРАТУРА ЗА ПРИДОБИВАНЕ НА ПРОФИЛИРАНА ПОДГОТОВКА
КОМПОНЕНТ БЪЛГАРСКИ ЕЗИК
СПЕЦИФИЧНИ ЦЕЛИ НА ОБУЧЕНИЕТО ПО БЪЛГАРСКИ ЕЗИК
· Разширяване и задълбочаване на знанията за езика и развиване на уменията за използването 
му като основно средство за комуникация.
· Развиване на уменията за идентифициране и анализ на отношенията между езика и обществото, 
в което той функционира.
· Развиване на отношението към българския език като явление, свързано с националната принад­
лежност, с историята и с културата.
ЗАДЪЛЖИТЕЛНИ МОДУЛИ В КОМПОНЕНТА БЪЛГАРСКИ ЕЗИК:
· МОДУЛ 1 – Езикът и обществото (67 часа)
· МОДУЛ 2 – Езикови употреби (67 часа)
МОДУЛ 1
Езикът и обществото
Област на
компетентност
Знания, умения и отношения
В резултат на обучението си ученикът:
Социокултурни
компетентности
Познава разликата между общност и общество и прилага знанията си в общуването.
Познава и анализира различни социални аспекти на връзката между езика и обще­
ството. Оценява ролята на езика като средство за общуване в мултикултурна среда.
Анализира социолингвистичните характеристики на участниците в конкретна речева 
ситуация. Анализира и прилага екстралингвистичните и паралингвистичните особе­
ности на общуването.
Езикови
компетентности
Познава различни форми на съществуване на езика и техните характеристики.
Разграничава съвременния български книжовен език от другите форми на съ­
ществуване на езика и обяснява значението им за богатството на българския 
език.
Познава основните процеси в развоя на българския книжовен език.
Комуникативни 
компетентности
Разграничава езикова и комуникативна ситуация.
Прилага компонентите на речевия акт от позицията на отправител или на полу­
чател. Управлява речевата си дейност в устното изказване съобразно реакциите 
на аудиторията. Оценява свои и чужди текстове според успешността на комуни­
кативната цел.
МОДУЛ 2
Езикови употреби
Област на
компетентност
Знания, умения и отношения
В резултат на обучението си ученикът:
Социокултурни
компетентности
Анализира и конструира комуникативната ситуация и прилага знания за характе­
ристиките є с цел реализиране на адекватно речево поведение спрямо съответната 
социокултурна сфера.
Интерпретира и съпоставя различни типове текст и оценява тяхната успешност в 
съответния комуникативен и социокултурен контекст.
Познава и използва различни стратегии, свързани с подготовката на изказа, със 
структурирането и с реализацията му.
Езикови
компетентности
Разграничава функциите на различните социални роли на участниците в комуни­
кативната ситуация и компонентите на речевия акт.
Обяснява взаимната обвързаност между езиковия, социалния и психологическия 
аспект на общуването. Съотнася специфичните функции на езика към речевото 
поведение на участниците в комуникативната ситуация. Оценява уместността на 
подбора на езиковите единици за решаването на конкретна комуникативна задача.
Комуникативни 
компетентности
Анализира и създава устни и писмени текстове, адекватни на комуникативната 
ситуация, на поставените цели, на структурните характеристики на текстовите 
формати.
Прилага книжовноезиковите норми за постигане на определена комуникативна цел. 
Познава и използва уместно различни словесни дейности.